Bush: Rat bi mogao potrajati duže od dvije godine (17/10/01) - 2001-10-17
Predsjednik Bush zatražio strpljenje javnosti, dodavši da će se rat voditi na mnogo načina
Predsjednik Bush je izjavio kako smatra da bi rat protiv terorizma koji predvode Sjedinjene Države mogao potrajati duže od dvije godine. Prije negoli je predsjednik krenuo na put u Kinu, izjavio je skupini novinara iz Azije kako je rat nužan sve dok netko terorizira priznate vlade. Iz svog Ovalnog ureda predsjedenik je izjavio kako ljudi mogu postati umorni od ovog američkog rata. Zatražio je strpljenje i napomenuo da će se taj rat voditi na mnogo načina. Predsjednik nije iznio pojedinosti. Ovo je prvi put u inozemstvo američkog predsjednika od prošlomjesečnih terorističkih napada na New York i Washington. U Afganistanu, nastavljaju se američki zračni udari na talibanske i terorističke ciljeve. Pogođeno je skladište goriva pokraj Kabula, što je izazvalo veliki požar. Glasnogovornik Ujedinjenih naroda je izjavio kako je bomba pogodila i školski autobus u Kabulu, no nije eksplodirala. Na drugim mjestima u zemlji talibanski dužnosnici kažu da su američki mlažnjaci ubili sedam civila kad su napali kamion pokraj Kandahara. Ovo se izvješće nije moglo potvrditi s neovisnih izvora. U međuvremenu su američki dužnosnici priznali da je bomba zabunom pogodila skladište Crvenog križa u Kabulu.